钦定古今图书集成/明伦汇编/氏族典/第042卷 > 《廖用贤尚友录》 > 祁彪佳
## 钦定古今图书集成/明伦汇编/氏族典/第042卷 > 《廖用贤尚友录》 > 祁彪佳

按《明外史祁彪佳传》：“彪佳，字弘吉，山阴人。生而英特，
丰姿绝人。年十七，举于乡。又四年，第天启二年进士，
授兴化府推官。剖决精明，政绩大著。以外艰归。崇祯
四年，起擢御史，出按苏松诸府。寻以侍养归。家居九
年，母服终，召掌河南道事。十六年，佐大计，问遗莫敢
及。寻刷卷南畿，乞休，不允，便道还家。北都变闻，恸哭”
趋赴南京。福王以为大理寺丞，旋擢右佥都御史，巡
抚江南。马士英辈疾之，移疾去。明年五月，南都失守六月，杭州复失守。彪佳即绝粒，至闰六月四日绐，家
人先寝，遂端坐池中而死，年四十有四。唐王赠少保、
兵部尚书，谥“忠敏。”

凌迪知《万姓统谱》。